
ULAGANJE U OCAT 


je najstariji postupak, da se živežne namirnice održe 
svježima. Znanstvenim iztraživanjima utvrđeno je, da 
šu se već u najstarije vrieme živežne namirnice spremale 
za zimu ukiseljavanjem. Najprije je bilo poznato t. zv. 
vlastito vrenje, koje se još i danas primjenjuje kod ki- 
selog kupusa i kod postupka za spremanje zelenja. Ali 
našim predcima bilo je i u najstarije doba poznato 
alkoholno vrenje. Oni su pripravljali pivo i vinska pića. 
Kod spremanja ovih pića za uživanje odkrilo se, da su 
se pod stanovitim okolnostima ista nakon nekog vre- 
mena pretvorila u kiselu tekućinu. Ta tekućina bio je 
ocat. Kada ta kisela tekućina nije odgovarala za piće, 
pronađeno je da se razne živežne namirnice uz dodatak 
te kisele tekućine mogu pripremiti za očuvanje bez vla- 
stitog ukiseljavanja ili vrenja. 


*  TVORBA OCTA 


“se tokom stoljeća sve više usavršavala. Tom zadaćom 


bavili su se posebni zanati, koji su imali i svoj vlastiti 
ceh (obrtničko udruženje). Promet“octom prenešen je 
tokom vremena na posebne trgovce, koji su se bavili 
samo trgovinom octa. Ceh »octaša« bio je vrlo uvažavaun. 
Izpočetka bila je tvorba octa vrlo jednostavna. Sladki 
sok sitnog voća, vina ili medovače spremao se je u 
otvorene, u topli prostor postavljene zemljene i drvene 
sudove ili mješine od ovčjih i kozjih koža, što je sve 
skupa moralo biti pristupačno zračenju. Stvaranjem 
sitnih gljivica — kako nam je to već danas poznato -— 

povrće (sušeno povrće i krumpir), voće (šljive, jabuke, 
kajsije, kruške, grožđice, smokve, datule i t. d.). 


Moderni način očuvanja je spremanje u ledu. Hlad- 
noća sprečava razvijanje bakterija, koje prouzrokuju 
trulež. Tim načinom očuvanja sprema se u velike hlad- 
njake ili male kućne hladnjake na pr. meso i jaja. Još 
suvremeniji način očuvanja je smrzavanje. To se pri- 
mjenjuje na mast, meso, ribu, a u najnovije vrieme i na 
voće i povrće. 


Poznato je šest načina očuvanja, i to: 


1. solenje: usoljavanje goveđeg i svinjskog mesa (sa- 
lamura ili pac), riba (slani sleđ, sardele, losos), po- 
vrća (kiseli kupus, grah, repa, slani krastavci); 

sušenje: to je polaganiji (20—35" C) ili brzi (70— 
100 C) postupak u dimu kod loženja tvrdim drvom, 
na pr. meso (šunke), kobasice, slanina, ribe (sle- 
đevi, lososi, jegulje) ; 


3. ušećeravanje: t. j. prevlačenje šećerom (glazirano 
voće, kandirano voće), ukuhavanje sa šećerom 
(pekmezi, sirupi i t. d.); 


4. ulaganje u ocat: salamura (pac) i mariniranje vriedli 


za meso (divljač), ribe (sleđevi, motani sled - »rol- , 


mops«), povrće (kiseli krastavci), voće u octu sa 
šećerom (buče, kruške, šljive i t. d.); > 
ulaganje u alkohol: to je najomiljeliji način za voće; 
rum, rakija i t. d.; 

6. ulaganje u ulje: sardele i tunina. 


Drugčije neškodljivo spremanje nije još poznato. 


DA LI JE OCAT ŠKODLJIV PO ZDRAVLJE? 


Mnogi ljudi drže da je ulaganje u ocat škodljivo po 
zdravlje i smatraju octena očuvanja škodljivima. To ni 
ukoliko nije slučaj, budući na ovaj način spremljena 
jela ne uživamo u onim količinama, a da bi mogla biti 
škodljiva. Ocat u umjerenim količinama ne samo da je 
neškodljiv, nego dapače otvara tek i pospješuje probavu. 
On ne samo da sadrži mirisne sastojine, nego sadrži i 
za tielo potrebne kiseline. Tako na pr. piše poznati 
iztraživač hranljivih sastojina Ragnar Ber: »Obćenito 
mogu reći da octeno vrenje ni ukoliko nije škodljivo 
kod uporabe jedne vrste.« — Jedan sveučilištni profe- 
sor objavio je dužu razpravu o octu, gdje na koncu kaže 
sliedeće: »Kao uspjeh može se reći, da mišljenje, koje 
je obćenito vladalo o octu kao škodljivom po zdravlje 
— obzirom na ova iztraživanja — podpuno je ne- 
izpravno. Kod probave u tielu stvara se mnogo octene 
kiseline, koja međutim prolazi. Prema tome octena ki- 
selina nije organizmu strano tielo. Koliko samo tielo 
stvara kiseline, mnogo je više nego što je tielo prima 


u hrani.« 


Evo: još jedno stručno mišljenje: »Ocat vrši još do 
sada malo poznato djelovanje, a to je da biljnom tvo- 
rivu povećaje okusne sastojine. To se dokazuje naročito 
kuhinjskim naputkom. Metne se u zdjelu 1 kg jagoda, 
koje se prije toga operu i dobro ociede, da što manje 
ostane vode. Pospu se šećerom i preko toga prelije se 
dvie kavene žlice vinskog octa te pokrije. Svaki sat te ' 
smjesa promieša. Nakon tri sata priprema je gotova. 
Dobije se jedna trećina zdjele ukusnog soka, a jagode 
se iztiču svojim prirođenim ukusnim mirisom. Ocat se 
je podpuno izgubio i ništa se ne osjeća. Ocat brzo osvje- 

žuje, ali njegovo djelovanje isto tako brzo prolazi; ne- 
prispodobivo mnogo brže nego djelovanje alkohola.« — 
Tim naputkom ovaj uvaženi učenjak dokazuje da je 
podpuno krivo kratiti upotrebu octa, nego dapače, ocat 
treba smatrati plemenitom sastojinom, a ne samo bio- 
ložkom »mirodijom«. ' 


UPOTREBA OCTA KOD ULAGANJA 


Za ulaganje uzima se najbolji ocat. Prema ukusu 
upotrebljuje se ili vinski ocat ili od biljaka dobiveni 
ocat. U mnogim kućanstvima se obično radi, da se ocat 
nekoliko dana nakon ulaganja ociedi i prekuha te opet 
nanovo nalije. Ocat naime izvlači vodu od uloženog 
tvoriva, gubi kroz to nešto na svojoj. jakosti i svojstvu 
potrebnom za očuvanje. Ovim prekuhavanjem imali bi 
se uništiti bacili. Međutim kod prekuhavanja ocat gubi 
na svojoj jakosti uslied izparivanja. Zato se preporučuje 
odliveni ocat pomiešati s jednom trećinom novoga octa. 
Da se sprieči pliesan na površini — na prekuhani ocat 
valja naliti raztopljenu vinsku esenciju ( Weinsteinsiiure), 
ito na 5 1 25 g. 

O kuhanju octa imamo još nešto reći. Kuhani ocat 
ne treba puštati da kipi, nego samo zagrijati do 60" C, 
čime je svrha kuhanja podpuno postignuta. U koliko se 
u zadanim naputcima preporučuje kuhani ocat, to se u 


većini slučajeva misli uglavnom ocat kuhan sa šećerom, 


jer ocat time postaje bistrijim. 

Spremljeno povrće u jakom octu se obično samo 
zaveže nepromočivim papirom ili celofanom. Tako 
spremljene posude stave se na hladno mjesto, koje se 
međutim — kao svako spremljeno voće i povrće — mora 
od vremena do vremena pregledati. Čim se primieti da 


ca 

je koja od spremljenih posuda počela vreti, ili da se po- 
kazuje pliesan, mora se odmah ocat odliti i zamieniti. 
novim octom. Često puta je potrebno i promieniti novu 
čistu posudu. ' ' 

Za salatu upotrebljujemo ocat prema ukusu, ali ocat 
za zimnicu mora imati svoju odgovarajuću jakost. Ocat 
za zimnicu mora imati 5% kiseline. 


OCAT ZA POVRĆE I VOĆE 


Povrće se obično održaje ulaganjem u ocat, koji se 
samo, ugrije, ali ne smije kipjeti. To vriedi naročito za: 
krastavce, luk, grah, miešano povrće, rajčice, cvjetaču, 
gljive, celer, ciklu, povrtnicu i papriku, te pljuč i crni 
dragoljub. e 

Voće se sprema sa šećerom, kojemu se dodavaju 
male količine octa. U ovom slučaju je ocat mirodija. 
Naročito ukusne su u šećer i ocat spremljene kruške, 
šljive, trešnje, jagode, maline, kajsije, borovica, grožđe, 
kukinje, kupine, šipak, buče i lubenice.: 


ko POVRĆE U OCTU 


Krastavci. Mali krastavci bez pjega čisto se 
operu, najbolje četkicom, posole se i ostave stajati 12 
do 24 sata. Onda ih valja opet oprati.i pustiti da se 
voda s njih dobro ociedi. Najbolje je poslagati ih. na 
jednu čistu krpu. Nakon toga slažu se u zemljani dobro 
očišćeni sud, a između njih se metne: estragon, kopa:, 
narezani hren, biber u zrnu i lovorovo lišće. Da kra- 
stavci ostanu zeleni, nalije se u sud razrieđeni vinski 
gcat, i to “A litre na 1 litru vode. Nakon deset dana 
odlije se ocat, zatim ugrije, pa se ohlađen nalije na 
krastavce; sud se potom dobro zatvori. 


Krastavci priređeni s gorušicom. 
Uzmu se veliki krastavci, ogule i razrežu na pol. Sre- 
dina s košticama se izčisti srebrnom žlicom. Tako pri- 
ređeni krastavci režu se na komade po volji. Onda ih 
se posoli i ostavi stajati neko vrieme, a poslije toga stavi 
na sito da se ociede. Takve se potom slaže u već pri- 
premljenu posudu u koju se kane spremiti. Slažu se isto 
kao i obični krastavci sa svim navedenim mirodijama, 
samo se .još dodaje gorušičino zrnje i nešto bosiljka. 
Unapried se ugrije razrieđen vinski ocat, kojemu se 
doda 1 žlica soli na 1 litru vođe. Ohlađeni ocat halije 
se na složene krastavce, a dalje se postupa kao kod 
običnog kiselenja krastavaca. 

Kjrastavci u octu sa šećerom. Očiste se 
veliki, još zeleni krastavci na gore opisani način i pre- 
kuhaju u slanoj vodi. Kuhani se ociede. Za 2 kg 
krastavaca skuha se 1 / razrieđenog vinskog octa sa 


Slika 1. Pripravljanje krastavaca s  gorušicom 

120 g šećera i 10 g cimeta; to se vruće nalije na već 


priređene krastavce. Po volji se može metnuti malo 
ingvera i oraškovog cvieta, što daje dobar okus. Nakon 
3 dana slože se krastavci u priređeni sud, a ocat se još 
jednom prekuha i ohlađen nalije na krastavce. 

Luk se oguli i čisto opere. Može biti sitni, a isto 
tako i veliki luk. Kod obiju vrsta se vanjska tanka 
ljuska oguli, a luk pomno osuši, posoli i ostavi jedan 
dan stajati. Zatim se nalije vrući razrieđeni ocat, te se 
sve: zajedno ostavi nekoliko dana stajati. Poslije toga 
razrieđeni se ocat odlije, a luk se slaže u priređene po- 
sude. K tome se dodaje biber u zrnu, estragon ili kopar. 
Ocat se ponovno ugrije, zatim ohlađen nalije na kra- 
stavce. Dva puta se tako ocat odlije, ugrije i ohlađen 
nalije na krastavce, nakon čega se boce dobro zatvore. 

Mladi grah (mahune). Mladi grah je jako 
omiljelo jelo.: Grah za salatu se očisti, kuha ili pari 
5 časaka. Nakon što se ociedi, prelije se razrieđenim 
vinskim ili običnim octom, kuhanim s malo soli, čitavim 
biberom i drugim mirodijama. Kada se to sve ohladi, 
prekrije se krpom i pritisne težkim predmetom da grah 
bude stisnut. Poslije toga se boce dobro zatvore. 
. Ova vrsta graha priređuje se na još jedan način, 
i to uz dodatak šećera. Grah se na opisani način priredi 
i napola skuha u slanoj vodi. Ža to vrieme dok se grah 
suši, priredi se naliv od litre razrieđenog octa i 
750 g šećera uz dodatak mirodija. Ovaj naliv se vruć 
nalije na grah. Nakon pola sata se grah u tom nalivu 
još jednom prekuha, zatim ociedi i spremi u boce. Isti 
naliv se još malo kuha i ohlađen nalije u boce, koje se 
petom dobro zatvore. 1B 

Iz jednog vrstnog kuhara imademo sliedeći naputak 
za miešano povrće (Mixed pickles), - ' 

KI 

Za ovaj način spremanja povrća uzme: se razno: 
malo povrće: kelj, oko 20 mladih mrkava, 1 celer, t4 kg: 
graška i isto toliko mladog graha, 20 komada cvjetače,. 
Ya kg gljiva, 2 velike žlice sjemena crnog dragoljuba,. 
20 kom. kao prst velikih krastavaca, 60 g sitnog luka 
(lučice) i 15 klipova mladog kukuruza. 


> Povrće se uredno očisti, cvjetača se razdieli u stru- 
kove, celer se reže u male prutiće, mladi grah se razreže: 
u komadiće, a mrkva se udubljenim riožem razreže u 
tanke listiće. Svako od povrća se posebno skuha u sla- 
noj vodi. Krastavci se, večer prije toga, očiste i posole. 
te ostave preko noći stajati nasoljeni; sjemenje od dra- 
goljuba se samo opere i pusti ociediti. Mladi kukuruz, 
čija zrna još nisu sasvim dozrela (klipovi neka po mo- 
gućnosti ne budu veći od jednog prsta), se operuša i 
odstrane sve kukuruzove kose, posoli se i isto se pusti 
preko noći na situ ociediti. Kada je sve to priređeno i 
dobro ohlađeno, slaže se u široke boce tako, da budu 
liepo izmiešane boje. Između toga se slože još 2 velike 
žlice u kocke narezane rotkve, 1 mala žlica gorušičinog. 
zrna, 2 struka kopra, na vrh noža nešto bielog bibera, 
nešto soli, 2 struka estragona i jedna na komadiće raz- 
rezana paprika. To sve se zalije kuhanim octom od me- 
dovače ili vina“ Boce se zavežu nepromočivim papirom 
ili celofanom. Ovako spremljeno miešano povrće može: 
se upotriebiti već nakon 6—8 tjedana. Kako povrće 
obično upije naliveni ocat, to se mora češće pregledati, 
pa ako je potrebno, nadoliti svježeg kuhanog octa. 
Zelene rajčice. Male zelene rajčice se očiste 
i zabodu na nekoliko mjesta, da mogu dobro upijati; 
one se spremaju kao i kiseli krastavci u sam ocat ili u 
ocat sa šećerom. Kod 

Crvene rajčice: priređuju se isto kao zelene. 
' Uzmu se male tvrde rajčice, posole se i stoje 2 dana'u 
zemljanoj posudi. Onda se izvade i puste ociediti, zatim 
se slažu u boce s narezanim lukom u kolutovima i cele- 
rom narezanim u kocke. Preko se nalije jako razrie- 
đeni kuhani ocat, u koji se metne jedna žlica gorušiči- 
nog zrna, nešto čitavog bibera i nešto šećera. Kada se 
ovaj naliv ohladi, nalije se na rajčice i boce se dobro 
zatvore. a 
Kelj. Kelj se očisti od zelenog lišća i od kocena. 
Tako očišćene glavice se operu i skuhaju u slanoj vodi 
te puste na situ ociediti. Onda se slažu u drvene ili 
zemljane sudove, čije se dno izpuni čubrom i slaže na- 
izmjenično s keljom. Ako: su glavice prevelike, razrežu 
se na pola. Kelj se zalije sa razrieđenim kuhanim octom 
uz: dodatak soli i šećera. - 

Evo još jedna uputa: Cvjetača se razdieli u male 
strukove i pusti stajati 1—2 sata u hladnoj slanoj vodi, 
nakon čega se 5 časaka pare. Slaže se u boce naizmje- 
nično s nekoliko kolutića limuna, malo narezane rotkve, 
estragonom i koprom, te zalije vinskim octom pomieša- 
nim sa la litre vode uz dodatak soli. Boce se dobro za- 
tvore nepromočivim papirom.: : 

Kelj se može prirediti s mahunama, graškom, sit- 
nim lukom, evjetačom, povrtnicom, što se sve priredi 
na gore opisani način. Uzme se isto i male krastavce, 
koje se preko noći usoljene ostave stajati. Ova mješa- 
vina povrća (Mixed pickles) služi kao vrlo ukusan pri- 
log jelu. ' 

Volovski jezik (crni gavez, crni kerien ili 
pljuč) se očisti i kuha zajedno s ljuskom, koja se nakon 
kuhanja oguli. Dalje se priređuje na“isti način kao 


i kelj. : 


Slika 2. Rajčica u octu 

Spremanje gljiv4i u ocat. U tu svrhu su 
najbolje male pečurke. ,Uzme se jedan duboki puni 
tanjur tih gljiva, dobro ih se očisti, stavi ih se u vruću 
vodu i ostave neko vrieme kuhati. Iza toga se na situ 
ociede. Za to vrieme se skuha 1 / dobrog vinskog octa, 
u koji se stavi nešto čitavog bibera, majčine dušice, ne- 
koliko listića lovora i nešto soli. U vrući ocat stave se 
već priređene gljive i puste neko vrieme kuhati. To se 
sve onda zajedno stavi u zemljani sud ili staklenku i 
ostavi tri dana stajati. Poslije se ocat odlije i ponovno 
kuha s dodatkom 44 novoga octa, u što se opet stave 
gljive i puste jedanput provreti, nakon ččga se sve za- 
jedno stavi u priređeni sud i dobro zaveže. Ovako 
spremljene gljive mogu se prirediti za svaki tamni umak, 
a uz mariniranu ribu osobito su dobre; u tom slučaju 
se preliju s malo ulja. 

: Pečurke u octu. Uzmu se još zatvorene pe- 
čurke, operu se i puste ociediti: Zatim se kuhaju na 
slaboj vatri u vodi, koju malo zasolimo, i stavi se malo 
octa. Poslije ih se stavi na krpu da se osuše, i slažu 


boce. Gljive se zaliju kuhanim vinskim octom, u koji: 


se stavi estragon, biber, klinčić i soli, ali se sve ove 
mirodije nakon kuhanja izvade, a gljive zaliju s ovako 
prokuhanim i ohlađenim octom. Nakon nekoliko dana 
prekuha se ovaj ocat opet s navedenim mirodijama i 
vruć se malije 'na gljive tako, da su iste sasvim po- 
topljene. Kada se sve to ohladi, nalije se odozgora malo 
raztopljenog loja ili ulja i boce zatvore. Spremiti na 
hladnom mjestu! Gljive ne slagati u velike boce. 
Celer. Nakon što se glavice dobro očiste i eperu, 
stave: se neoguljene kuhati da postanu mekane. Poslije 
ih se oguli i reže u listiće s udubljenim nožem. Tako 
narezani listići slažu se u boce, a između se stavi malo 

kumina (kimela), lovorovog lišća, rotkve, što se sve 
malo zasoli i zalije s ugrijanim 5%/o-tnim octom. Boce 
se moraju dobro zatvoriti. 


Cikla. Nakon što se dobro opere, lišće se pažljivo 
odreže da se ne ozliedi glavica, jer inače se sok kod 
kuhanja izkuha. Kod kuhanja mora cikla biti pokrivena 
vodom i kuha se tri sata. (Ne bosti vilicom!) Kada se 
izvadi, polije ju se hladnom vodom i skine kora, potom 
se reže u listiće i slaže u zemljanu posudu, pospe s ku« 
minom i roikvicom izrezanom u koekice, a prema ukusu 
i s drugim mirodijama. Cikla se zalije ugrijanim octom, ' 
u koji se stavi malo soli i šećera. 


Paprika. Za ulaganje se mogu uzeti također i 
crvene mesnate paprike. Nakon što se paprika dobro 
očisti, složi se u zemljani sud i prelije s vrućim vinskim 
octom, u koji se stavi na 1 1 četiri male žlice soli i 30 
do 60 g tucanog oraška: Kada se sve dobro ohladi, po: 
suda se zatvori. Tako spremljene paprike mogu se već 
nakon 5—6 tjedana upotriebiti. 


VOĆE U OCTU 


Sok od jagoda. 21% kg jagoda, 1 1 vinskog 
octa, 214 kg šećera. Oprane jagode se zdrobe u zemlja- 
nom ili kamenom sudu i zaliju vinskim octom da budu 
pokrivene. Sud se pokrije tanjurom ili zaveže nepro- 
močivim papirom i tako stoji osam dana; svaki dan se 
sadržaj mora promiešati. Poslije toga se sok ociedi i 
kuha sa šećerom (kilu na kilu); pjena koja se kod ku- 
hanja napravi, se obere; vruće se nalije u boce i odmah 
zatvori, Boce koje se zatvaraju papirom, moraju se do 
vrha napuniti, a kod onih koje se zatvaraju čepom, 
ostaviti mjesta za 5 cm. Boce začepljene čepom moraju 
se još zapečatiti ili zaliti stearinom. Za vrieme dok 
jagode stoje u octu, mogu se dodavati i jagode, koje nisu 
inače za spremanje, samo se mora paziti da sve jagode 
budu s octom pokrivene. ks 

Malinov sok. 2 kg malina prelije se s J4 litre 
vinskog octa i ostave stajati dva dana. Onda se maline 
zdrobe, pusti da se sve slegne i sok polako ociedi. Do- 
biveni sok se kuha s 1 kg šećera, a za vrieme kuhanja 
se pjena, koja se napravi, odstrani. Skuhani sok puni 
se u čiste boce, koje se dobro zatvore. — Malinov sok 
razrieđen s vodom vrlo je dobro osvježujuće piće. 

Grožđe. Zrna se skinu s grozda i nalije se toliko 
octa da je grožđe pokriveno. Nakon jednog sata se sok 
odlije, skuha i ohlađen opet nalije na grožđe. To se 
opetuje još dva puta u razmaku jednoga dana. Ako je 
potrebno, doda se nešto svježeg octa. Poslije toga se 
sok kuha s 500 g šećera dok se ne zgusne. Kad se. to 
“ohladi, nalije se na grožđe i sud dobro zatvori. 


| Gnik 


Kn“ 


Slika 3. Šljive s octom 

Borovica. Na 2 kg borovnice uzme se ' litrć 
slabog octa i 1 kg šećera. Ocat se skuha sa šećerom, 
onda se stavi unutra borovnica i pusti kuhati uz do- 
datak cimeta. Kada je kuhano, borovnica se stavi u 
boce i dobro zatvori da ne dođe zrak u bocu. 

Trešnje. Na 2 kg trešanja stavi se #* litre viu- 
skog octa i I4 kg šećera. Od mirodija stavi se cimeta 
i klinčića. Ocat se kuha sa šećerom i navedenim miro- 
dijama i nalije se na trešnje. Nakon 24 sata se odlije 
i opet prekuha i ponovno nalije na trešnje. Nakon iri 
dana kuha se sok pola sata i mlako nalije na trešnje. 

Šljive. Šljive u octu su vrlo ukusne. Na 3 kg 
šljiva uzme se # litre vinskog octa, *£ litre vode, 500 g 
šećera i nekoliko listića limuna. Šljive se probuše sre- 
brenom vilicom i kuhaju u soku, koji se dobije kuha- 
njem octa sa šećerom, te se dobro prokuhaju. Ako 


šljive popucaju, izvade se šupljikavom žlicom i stave u ' 


bocu, a sok se pusti još 10 časaka kuhati i mlako se 
nalije na šljive tako, da ih sasvim pokrije: Sud u koji 
su spremljene tako priređene šljive, se zatvori; nakon 
osam dana se sok odlije i opet prokuha; ako je potrebno, 
doda se još malo svježeg octa, te sve prokuhano opet 
nalije na šljive. Sada se sud konačno dobro zatvori. 

. U novije vrieme se pravi kaša od šljiva. Jedan po- 
znati stručnjak za konzerviranje preporuča sliedeći po- 
stupak: TY& kg šljiva dobro se opere i izvade se koštice, 
stave se u * l octai 12 kg šećera i ostavi stajati preko 
noći. Drugi dan ih se kuha 4—5 sati u neoštećenoj 
emajliranoj ili zemljanoj posudi, a da ih se ne 
mieša; kada ih se skine s vatre, mieša ih se jedan sat 
da se oblade, i puni u boce. 

Kruške. Kruške srednje veličine se sm a držci 
odrežu. Za 1/2 kg krušaka napravi se sok od #4 kg š še- 

ćera i %& 1 vinskog octa. Osim toga se priredi jedna 
vrećica s mirodijama, u kojima ali.ne smije manjkati 
kora od limuna. Kada je ocat i šećer dobro kuhan, 
stave se unutra čitave ili na pol rezane kruške s košti- | 
cama i kesica 8 mirodijama. Kruške moraju dobiti. ca- 
klinastu koru; kod toga treba paziti da se kesica s miro- 
dijama na vrieme izvadi, da ne bi kruške primili boju 
mirodija. Kada je to prokuhano,; kruške se izvade i 
stave u bocu te dobro zatvore. — Mnogi odstrane ko- 


štice od krušaka. 


Buče su osobito omiljene i poznate u octu. U 
mjesecu listopadu obrane buče ostave se nekoliko tje- 
dana da dozriju; razdiele se, očiste od koštica, ogule i 
režu se u prutiće, te se postupa s njima isto kao s kra- 
stavcima u octu priređenim s gorušicom.: 

Još su omiljenije kiselkasto sladke ukuhane buče. 
Zrele buče prirede se kako je. gore opisano i režu u 
kocke ili u kuglice, ili ih se ukrasi udubljenim nožem. 
Za svaku kilu buča napravi se kuhana mješavina od 
'& I vode, % 1 vinskog octa i ** kg šećera i stavi se mi. 
rodiji prema ukusu. U tu kuhanu mješavinu stave se 
narezane buče i kuhaju da postanu caklenaste- Kada su 
tako kuhane, meću se u boce, koje se odmah zatvore. 
Važno je da buče budu pokrivene sokom. 


Lubenice se isto tako dadu spremiti. 

Voće i povrće spremljeno u 'octu nije potrebno za- 
lievati rumom, jer ocat dovoljno zaštićuje da se klice 
ne razvijaju. 


DIVLJI I VRTNI PLODOVI U OCTU 


Osim u prednjem stavku spomenute borovnice dadu 
se isto tako spremiti i ostali plodovi, kao kupine, šipak, 

marelice, dunje i t. d. Plodovi spremljeni na ovakav 
način su u zimi vrlo koristni za domaćice; pojedine vrste 
mogu se upotriebiti za voćni nabujak. Skoro svi vrtni 
plodovi dadu se spremiti na ovaj način: kruške, šljive, 
trešnje, marelice, nadalje borovnica, šipak, kupina, onda 
buče, krastavci, grahovice i rajčice. Za posljednje još 
jedan naknadni naputak: 1 kg zelenih rajčica, koje u 
jesen sasvim ne dozriju, naribaju se i razpolove. Stave 
se na 24 sata u ohlađeni ocat, koji je prije toga kuhan 
s 1 kg šećera i jednim strukom cimeta. Onda se izvade 
iz toga soka i slažu u boce, a sok se kuha da bude tekući 
ali gust, a ohlađen nalije se na rajčice. Posuda se dobro 
zaveže papirom. Sasvim bez šećera se mogu spremiu 
mnogi vrini plodovi, kao na pr. krastavci, luk, grahv- 
vice, rajčice, gljive, celer, cikla, mrkva, volovski jezik 
(crni gavez, crni korien ili pljuč), kelj, kao i miešano 
povrće (Mixed pickles). Cikla se sprema na sljedeći 
način. Nakon što se dobro očisti i opere, stavi se kuhati 
'da omekša, onda se oguli i reže na listiće, stavi se u 
zemljani sud, malo se posoli i doda se na kocke rezane 
roikve, kimla i lovorova lišća. Nalije se s priređenim 
5%9-tnim octom, a sudovi se dobro zatvore. 


RIBE U OCTU 


Ribe se mogu spremiti u ocat na kraće vrieme. 
Najradije se sprema sleđ: Spremljenu ribu može svaka 
domaćica dobiti u dućanu, ali mnoge od njih vole same 
prirediti ribu. 

Fini sleđ. Na 1 kg mladih sleđeva uzme se 15 g 


“soli, 15 g šećera, malo mljevenog klinčića, malo paprike, 


ŠA 1 octa, 1 mala žlica maggi-a. Sleđ se očisti i odkinute 


- glave se ostavi jedan dan u octu. Onda se srednja kost 


lako izvadi. Sleđ treba slagati u plitku zdjelu dobro 
jedan uz drugoga i između svakog reda posuti priređene 
mirodije. Opet naliti ocat i jedan dan ostaviti stajati. 
Ovako spremljeni sleđ može stajati neko vrieme. 
Postoji još jedan način spremanja sleđa. Dodatci 
su: luk, majčina dušica, lovorovo lišće, komorač, bo- 
rovnica, peršun, ocat, limun, sol.“ Očišćeni i priređeni 
sleđevi ostave se preko noći usoljene. Skuha se blagi 
ocat s majčinom dušicom, lovorovim lišćem, lukom i 
peršunom, u koji se stave sleđevi. Pusti se da sleđevi 


“jako navuku sok, onda ih se izvadi i složi u zemljani: 


sud naizmjenično s lukom, lovorovim lišćem, majčinom 
dušicom, borovnicom, i ako ima, metne se dva klinčića 
i malo kore od limuna. Ocat se malo ukuha i ohlađen 
nalije na tako složene sleđeve. Gore se stavi drveni 
poklopac, koji se malo oteža, tako da riba bude uviek 
pokrivena octom. — Ovako spremljeni sleđevi mogu se 
već nakon nekoliko dana upotriebiti. 

Bismarekovi sleđevi. Uzmu se četira slana 
sleđa, dobro se operu i puste neko vrieme u vodi, ogule 


! 


gana a 


bra mum ti 


Slika 4. Kiseli sleđ — prava poslastica 

ge i očiste od kosti. To sve se učini tako, da sleđ ostane 
čitav: U svakog sleđa stavi se jedan lovorov list, malo: 
gorušice i ako ima, jedno biberovo zrno. Sada se sleđevi 
slažu jedan na drugoga, a između se stavi luk u koluto- 
vima, sitno narezano svakovrstno zelenje za juhu i dva. 
lovorova lista. Preko toga se nalije lA litre blagog octa. 
kuhanog sa šećerom, Ovako spremljeni sled drži se 
dulje vrieme. 

Motani sledđ (Rollmops). Četiri slana sleđa. 
ostave se 24 sata u vodi. Zatim se sleđ očisti, oguli,. 
očisti od kosti, odstrani glava i rep, tako da ostanu dvie: 
polovice zajedno. Tako očišćeni sleđ premaže se go- 
rušicom (senfom), pospe s malo bibera i nareže malo 
kiselog krasiavca. To se sve zamota, te pomoću jednog. 
malog štapića sastavi, dobro zaveže i stavi u bocu. Preko- 
toga se nalije: “2 litre blagog octa kuhanog s malo še: 
ćera, dva lovorova lista, jednom malom šhečni goruši-: 
činog zrna; ako ima, metne se još 4 zrna bibera. 


SPREMANJE MESA NA KRAĆE VRIEME 


Mnoga domaćica bi hijela spremiti za nekoliko: 


dana koji komad mesa, a nema hladionik ili leda. 


I tu se može poslužiti octom. Jednu čistu krpu namoči 
se u ocat i s njom omota meso, koje se stavi u jedan- 
otvoreni zemljani ili kameni lonac. Takav lonac se 
spremi na hladno mjesto. Isto tako se postupa s div- 
ljači. Osim toga se može govedina, janjetina i divljač: 
spremiti u sliedeći naliv: Meso se stavi u zemljani ili 
kameni sud s raznim mirodijama u zrnu, lukom i zele- 
njem za juhu. Preko toga se nalije kuhani razrieđeni 
ocat i ostavi tako stajati 2—5 dana, već prema veličini 
komada mesa; meso se svaki dan mora okrenuti. 


SADRŽAJ 


Str. 
Ulaganje ostom < 0+ oe+ 3 
Tvorba octa < + <a. - 3 
Tvorba različitih vrsta octa a e a 4 
Zašto ocat održaje svježinu? + + ++ + 5 
Da li je ocat škodljiv po zdravlje? -. + + i 
Upotreba octa kod ulaganja PR JO 8 
Ocat .za povrće ći voće + (+ + 3+ 2 > 9 
Povrće.u ocu s + ns, go E LO 
Voće u oćtu + + +. zd a ci io MJE. 
Divlji i vrtni plodovi u octu + + + +... 21 
Bika beta «= Bre Bea a dj FA 


Spremanje mesa na kraće vrieme - + + - 25 


ZATVARANJE BOCA 


Spremljeno povrće i voće u lonce ili boce, zatvo- . 
rene prozirnim »cellophan«-papirom, drži se vrlo dugo, 
pa i onda, ako se samo jedan dio upotriebi. 

Važno je i jednostavno zatvaranje boca. Arak 
»cellophan«-papira - razreže se na štedljivi način za 

: 28 boca od 7% litre te ovlažen nategne na bocu. Ovako 
je najsigurnije boca zatvorena, a pristupačna je redo- 


vitom nadgledanju, da ne dođe do pokvarenja. 


» 


Svezak 1: 


PRAKTIČNO ZNANJE 

Mjerenje i niveliranje bez mjeraćih sprava: 
Kada se najbolje sluša krugoval? 

Kako se gradi antena? 

Gospodarsko tlo 

Kako ću sagraditi pčelinjak? 

Staja za kuniće 

Mjesečnik za pčelare 


: Obradba tla 

: Betonski radovi u malom gospodarstvu 
: Da kokoši nesu više jaja 

': Uzgoj koza 


Mjesečnik za peradare 


: Povrćarstvo 


Štetnici jezgričavih voćaka 


: Kemija svakidanjeg života 
: Bolji prijam krugovala 


Kako ću prirediti kunića? 


: Uzgoj kunića 


Kako ću sam oličiti svoje pokućtvo? 
Gnojitba voćaka 


: Građevne konstrukcije 
: Proizvodnja sapuna 


Uzgoj svinja 
Kućni vrt 


5: Bolesti peradi 


Krumpir 


: Klijalište 

: Govedarstvo 

: Konserviranje krmiva 
: Mljekarstvo 

: Uzgoj pčela 

: Štetnici vinove loze 


Svaki svezak Kn 10.— 

PRAKTIČNO ZNANJE. | 


Svezak l: 

3.4: 


. 
* 


9.10: 
11-13: 
14-154 

Mjerenje i niveliranje bez mjeraćih sprava 
Kada se najbolje sluša krugoval? 
Kako se gradi iintena? 

Gospodarsko tlo 

Kako ću sagraditi. pčelinjak? 

Staja za kuniće 

Mjesečnik za pčelare 

Obradba tla 

Betonski radovi u malom gospodarstvu 
Da kokoši nčsu više jaja 

Uzgoj koza 

Mjesečnik za peradare 


: Povrćarstvo . 

: Štetnici jezgričavih voćaka 
+: Kemija svakidanjeg života 
: Bolji prijam krugovala 


Kako ću prirediti Mojića? 


: Uzgoj kunića 


Kako ću sam oličiti “svoje pokućtvo? 
Gnojitba voćaka 


: Gradevnć konstrukcije 
: Proizvodnja sapuna 


Uzgoj svinja 
Kucni vrt 


: Bolesti peradi , 

: Krumpir 

: Klijalište 

: Govedarstvo a ; 
: Konserviranje krmiva 

: Mljekarstvo 

: Uzgoj pčela 

: Štetnici vinove loze 


Spremanje octom . 
Svaki svezak Kn 10.— 


